Նախարարը, պատասխանելով հարցին, թե «հաշվի առնելով այն, որ Դուք նախկինում էկոնոմիկայի նախարար էիք, դարձաք բնապահպանության նախարար, հնարավո՞ր է՝ նոր կառավարության ձևավորման ժամանակ այլ նախարարություն ղեկավարեք», նշեց. «Եթե իմ նախասիրությունն եք նայում՝ ոչ, որովհետև ես համարում եմ, որ այս ոլորտը երկրի զարգացման հիմքն է։ Մեր բնական ռեսուրսները, մեր շրջակա միջավայրը, մեր երկրի զարգացման իրական հիմքն է։ Ճիշտ քաղաքականության և էկոլոգիական, սոցիալական, տնտեսական քաղաքականությունների համապատասխանեցման հիմքում մենք կարող ենք ունենալ լուրջ զարգացում։ Չմոռանանք՝ մեր բնական ռեսուրսները նաև աշխարհում են համարում բավականին մրցունակ՝ ջրի, ընդերքի, կենսաբազմազանության տեսակետից»։